Verlatenkloofpas

Verlatenkloofpas is 'n bergpas oor die Roggeveldberge suid van Sutherland op die R354 na Matjiesfontein. Die pas bereik 'n hoogte van 1 584 m en 'n helling van 1:10.

Die pas is deel van die eerste pad van die Kaap na die noorde. Hierdie roete het gegaan oor die huidige Michellspas, Ceres, Karoopoort, deur die Tankwa Karoo, en dan deur die Verlatenkloof na die huidige dorp Sutherland. Die Duitse plantkundige Hinrich Lichtenstein‎ het hierdie roete gevolg in 1805 en na die ontdekking van diamante by Kimberley was dit deel van die grootpad wat deur die poskoetse na die Noorde gevolg is.

Die pas is gebou deur Thomas Bain vanaf 1875.

 Sien ook 
 Lys van bergpasse in Suid-Afrika

Kategorie:Bergpasse van Suid-Afrika
Kategorie:Noord-Kaap